Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 12/1992. (IV. 23.) Közlekedési és Távközlési Miniszteri (KTM) rendelet számos rendelkezése ellentétes nemcsak a környezet
Paragraph Index: 1366

szóló 12/1992. (IV. 23.) Közlekedési és Távközlési Miniszteri (KTM) rendelet számos rendelkezése ellentétes nemcsak a környezet védelmének általános szabályairól szóló 1995. évi LIII. törvénnyel, hanem az Avtv.-vel is. Ezért az adatvédelmi biztos javaslatot tett a rendelet módosítására. (509/K/1999) A Kriminális című hetilap által közölt dokumentumok államtitokká minősítésének jogszerűségével kapcsolatban folytatott vizsgálat egyik fontos megállapítása volt, hogy a jogszabályi ellentmondások miatt a jogkereső állampolgár számára szinte megállapíthatatlan, hogy a Belügyminisztérium Rendvédelmi Szervek Védelmi Szolgálatának vezetője rendelkezett-e, és ha igen, milyen adatokat illetően titokminősítési joggal. Ajánlásában ezért az adatvédelmi biztos felkérte a belügyminisztert, hogy kezdeményezze a Rendvédelmi Szervek Védelmi Szolgálatára és a Megelőzési Szolgálatra vonatkozó jelenlegi jogi szabályozás ellentmondásainak megszüntetését. (399/A/1999)

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes